description: Ремонтът включва и изграждане на нова спортна зала, а финансирането е по програма "Региони в растеж"

title: НСА ремонтира стария си ректорат в центъра на София с проект за 3.75 млн. лв.

maintext:
Сградата на ул. "Гургулят" е строена през 1934 г. и ремонтирана през 1968 г.
© Георги Кожухаров
Националната спортна академия (НСА) стартира проект за 3.75 милиона лева за разширяване и модернизация на една от своите емблематични сгради - бившият ректорат на ул. "Гургулят" 1 в центъра на София. Ще бъде изцяло ремонтирана сградата в близост до Френската гимназия и ще бъде построена нова спортна зала. Финансирането е основно по програмата "Региони в растеж" - 3.5 млн. лв., а съфинансирането от НСА е 255.6 хиляди лева.Спортната академия е първото висше учебно заведение в страната, което започва изпълнението на инвестиционен проект по процедурата "Подкрепа на висшите училища в Република България" по програмата. Общо 13 университета са одобрени да получат средства от процедурата. "Това беше първият подаден проект и първият подписан договор", заяви Елена Тричкова, ръководител на екипа по проекта."Отдавна имаше необходимост от цялостен ремонт на тази тази знакова от историята на академията сграда. Тя е строена през 1934 г. и е ремонтирана през 1968 г. Сградата ще продължи да се използва както и досега за учебна дейност, но вече при много по-добри и модерни условия", каза ректорът на НСА проф. Пенчо Гешев.В петък изтече срокът за подаване на оферти за инженеринг (проектиране, авторски надзор и строителство) за около 3.2 милиона с ДДС. С тях изцяло ще се подмени покривната конструкция, отоплителната инсталация, която е от построяването на сградата, и ще се оформят нови зали и кабинети за учебна дейност. Ще се изгради асансьор, за да бъде достъпна сградата и за хора с увреждания. Плановете предвиждат да бъде подменена цялата ВиК и електрическа инсталация, ще бъде сменена и дограмата и ще бъдат предприети и други действия за подобряване на енергийната ефективност.На първите два етажа ще бъдат изградени зали за учебна дейност, като четири от тях ще бъдат с капацитет от 54 до 91 души, а останалите 12 ще са по-малки. На третия етаж ще бъдат разположени кабинетите на преподавателите. Както и досега този корпус, където някога се е помещавало ръководството на ВИФ "Георги Димитров", ще остане да се ползва от факултет "Кинезитерапия, туризъм и спортна анимация". "Тези нови зали ще дадат възможност да разширим капацитета за учебна дейност, защото понякога ни е тясно в основната ни сграда в Студентски град. И други катедри ще могат да ползват учебните зали", заяви Пенчо Гешев.Към сградата ще бъде изградена изцяло нова спортна зала с площ 800 кв.м, но без трибуни, тъй като ще бъде използвана за учебна дейност. Проектът има одобрението и е залегнал в устройствения план. "Надяваме се до лятото на 2017 г. да сме приключили с процедурите по подготовка и да започне същинската работа.Оптимистичният вариант е ремонтът и строителството да завършат през юни 2018 г., но сме подготвени да се случи до края на 2018 г.", заяви инж. Ивайло Филипов, ръководител отдел"Капиталово строителство" в НСА. До 19 декември ще бъдат обявени и останалите процедури по проекта, като най-много средства - около 360 хиляди лева с ДДС, ще отидат за оборудването.


description: Независимият кандидат Десислава Иванчева спечели 28 756 гласа или подкрепата на почти 60% от всички гласували в квартала, докато кандидатът на ГЕРБ...

title: Представител на протестиращите в "Младост" разгроми ГЕРБ на изборите за районен кмет

maintext:
© Георги Кожухаров
Независимият кандидат Десислава Иванчева спечели 28 756 гласа или подкрепата на почти 60% от всички гласували в квартала, докато кандидатът на ГЕРБ Мария Илиева остана втора с 34.8% от гласовете. Управляващата партия залагаше много на тези избори, след като след първия тур Бойко Борисов обяви, че "в "Младост" за кмет играем и водим убедително. "Младост" е 250 хиляди гласа."Името на Десислава Иванчева се появи покрай протестите срещу застрояване на поляна в "Младост" 1 през лятото. Зад кандидатурата й обаче стои подкрепата на Георги Кадиев и неговата нова партия "Нормална държава".Очаквайте подробности на www.capital.bg>

fasttext_language: bg


description: Индексът на американската валута срещу водещите наближава 100 пункта. Еврото удари януарско дъно спрямо долара, като поевтинява с 0.91% до 1.0755....

title: Доларът се върна на 9-месечен връх

maintext:
© Mohamed Abd El Ghany
Индексът на американската валута срещу водещите наближава 100 пункта. Еврото удари януарско дъно спрямо долара, като поевтинява с 0.91% до 1.0755. Рязък спад има и при курса на йената, която губи 1.20% до 107.95 за долар. Поевтиняването на валутата до нивата от Brexit премахна нуждата от намеса на Bank of Japan, която заяви, че ще обезцени йената след изборите в САЩ в случай на поскъпване. Силният долар не подмина и швейцарския франк, който губи 0.66% до 0.9946.Информацията е актуална към 10:45ч.


description: Това съобщава Bloomberg, като се позовава на собствени източници от компанията, а очилата ще са близки до тези на Google. Те могат да включват в себе...

title: Apple може да се насочи към разработване на умни очила

maintext: Това съобщава Bloomberg, като се позовава на собствени източници от компанията, а очилата ще са близки до тези на Google. Те могат да включват в себе си и технологии като добавена реалност. Главният изпълнителен директор на компанията Тим Кук среща все повече проблеми, породени от падащите продажби на новите модели iPhone. По-рано през годината той заяви, че Apple ще продължи да инвестира в добавената реалност. От компанията отказват да коментират към момента.


description: Ноември прекъсна цяло тримесечие на подобрение на показателя

title: Бизнес климатът в Германия остава стабилен

maintext:
© Tobias Schwarz
Индексът на бизнес климата в Германия Ifo отчете 110.4 пункта за ноември, като беше близко до прогнозираните 110.6. Индикаторът се формира на база на допитване на 7 хил. компании в производството, строителството, продажбите на едро и дребно. Заради широкия си обхват той се смята за достоверен индикатор за състоянието на икономиката на Германия и съответно на ЕС.Ноември прекъсна цяло тримесечие на подобрение при бизнес климата в страната, като Ifo се разминава с прогнозите за първи път от месец август на тази година. С наближаването на края на 2016 г. Германия забавя темпото от лятото. Данните за ръста на БВП през третото тримесечие разочароваха. Икономиката нарасна с 0.2% на тримесечна база, под прогнозните 0.3%, а същото се случи и с индекса на мениджърските покупки (PMI) за ноември, публикуван през седмицата. Индикаторът в сферата на производството отчете 54.4 пункта, под прогнозните 54.8."Увереността в икономиката на Германия продължава да бъде висока", заявява директорът на института Ifo Клемент Фуест, цитиран от Reuters Според него сегашната обстановка в най-голямата икономика на ЕС е оценена положително от бизнеса, но причина за по-ниския резултат са прогнозите за идните месеци. Въпреки това той не смята, че избирането на Доналд Тръмп за президент на САЩ е в основата на влошените очаквания. Изследването показва, че очакванията на бизнеса за бъдещето се влошават за първи път от месец май на 2016 г., като до днешните данни бяха най-стабилният елемент на индекса. Останалите два са оценките на моментния бизнес климат и актуалното състояние на икономиката, като последният се променя най-рязко.


description: Възможността парламентът да го пита по висящи дела е намеса в независимостта на обвинението, смята главния прокурор

title: Цацаров поиска Конституционният съд да капсулира прокуратурата още повече

maintext:
В питането си до Конституционния съд главният прокурор е дал достатъчно ясно да се разбере какъв очаква да бъде отговорът
© Анелия Николова
Могат ли депутатите да питат главния прокурор за развитието на висящи разследвания? Този въпрос е отправил Сотир Цацаров до Конституционния съд на 10 ноември в искане за тълкуване на една нова разпоредба в конституцията, приета в края на миналата година, в рамките на орязаната съдебна реформа, допусната от мнозинството. На фона на настойчивите искания за дълбока реформа на прокуратурата, Народното събрание тогава срамежливо редактира един текст от своите правомощия (чл. 84, т.16), като предвиди, че освен годишните доклади за дейността на прокуратурата и съдилищата, парламентът ще може да "изслушва и приема и други доклади на главния прокурор за дейността на прокуратурата по прилагането на закона, противодействието на престъпността и реализирането на наказателната политика". Тази промяна след това управляващите упорито лансираха като сериозна реформа за отчетност на прокуратурата. Сега главният прокурор иска тълкуване именно за обхвата на този текст.Зад това питане, което до голяма степен повтаря един конституционен казус отпреди пет години, очевидно прозира желанието на ръководителя на единната прокуратура да ограничи всякакви възможности за външна отчетност и прозрачност на действията й. Моментът, в който Цацаров отправя питането - близо година след приемането на промените в конституцията, съвпада с очакването за оповестяване на независимия одит на държавното обвинение, който се подготвя от прокурори от различни държави-членки на ЕС.Според Сотир Цацаров тълкуване се налага за "да се предотврати настъпването на неблагоприятни за националната правна система последици".Главният прокурор не крие, че конкретният повод да сезира КС е едно искане на народните представители Валери Симеонов, Петър Славов и Мартин Димитров от март месец т.г., които настояват той да бъде изслушан за развитието на разследването по Корпоративна търговска банка. Тогава Сотир Цацаров отклони искането с мотив, че това трябва да стане не през отделни народни представители, а с решение на парламента. И до момента в парламента няма развитие по това искане на тримата депутати.В искането си до КС за тълкуване на основния закон Сотир Цацаров заявява своята позиция, че "не би следвало Народното събрание да очаква от главния прокурор доклад за предприетото и установеното от прокуратурата по конкретно наказателно производство, както и прогноза за бъдещия му развой".Според Цацаров при тълкуване на конституцията се стига до извода, че парламентът може да получава "обобщена и аналитична информация за работата на прокуратурата", като същевременно той изключва възможността главният прокурор да познава, да се намесва и да разгласява материали по "всяко конкретно дело на прокуратурата". И действително - ако конституцията и процесуалния закон се прилагаха, то главният прокурор не би трябвало да знае какво се случва по всяко дело в прокуратурата. Реалността е съвсем друга и всеки в прокуратурата знае, че важните дела са под постоянното наблюдение на Сотир Цацаров.В питането си Цацаров рисува сценарии, според който "допускането на трайна практика, при която Народното събрание успешно предявява към главния прокурор като ръководител на единната прокуратура очаквания за получаване на отчет за развитието, установеното, предприетите и предстоящи действия по конкретно наказателно производство би го поставила пред необходимостта сам да изисква тази информация и да се намесва по дела".Главният прокурор добавя още, че ако бъде дадена подобна възможност ще се наруши независимостта на съдебната власт - както на прокурора, така и на съда, който гледа делото, ако то е внесено в съда или пък прокурорското постановление за неговото спиране или прекратяване е било предмет на съдебен контрол.Питането на главния прокурор напомня на едно искане, също отправено до КС, но от предшественика на Цацаров Борис Велчев през 2011 г. Тогава бившият главен прокурор Велчев, който днес е председател на Конституционния съд, поиска да бъде обявена за противoконституционна разпоредбата от Правилника за организацията на дейността на Народното събрание, която задължаваше държавните органи и граждани да предоставят на парламента информация, която представлява следствена тайна. По това питане КС взе решение с минимално мнозинство (седем на пет гласа), което прие, че "опазването на следствената тайна представлява част от осъществяването на съдебната власт от съдебните органи, които са независими при осъществяването на своите функции."В решението беше записано, че ако Народното събрание може да изисква информация по делата, то това негово правомощие ще наруши правото на преценка на прокурора коя информация от досъдбното производство може да се оповестява, както и неговата независимост като магистрат. Спорно е доколко фактът, че прокурорът ще допусне и други държавни органи да се запознаят с информацията, която до момента е била известна само на него, може да влияе на това как той ще я анализира и до какви изводи ще стигне.Тогава по решението имаше три особени мнения, най-острото от тях - на съдиите Румен Ненков и Благовест Пунев, според които в позицията на мнозинството "липсва ясно посочване кое именно конституционно правомощие е отнето от орган на съдебната власт и как, по какъв начин чрез предоставяне на секретна информация се накърнява независимостта му при вземане на решения по вътрешно убеждение. Същевременно установяваме редица неточни констатации, като например, че "работата с факти, които представляват следствена тайна, е в правомощието на съдебната власт." Добре знаем, че "работата с факти" по дела не е в изключителната власт на органите на съдебната власт, защото и гражданите, и медиите имат право свободно да ги преценяват и обсъждат."За нуждата от реформа в модела, по който функционира държавното обвинение, се говори от години. Проблемът е особено остро посочен в решението по делото Колеви срещу България (водено от роднините на убития през 2002 г. прокурор Николай Колев), по което Европейският съд по правата на човека констатира липсата на достатъчно гаранции в българското законодателство, че едно разследване срещу главния прокурор или други високопоставени служители на прокуратурата ще бъде независимо и обективно.Без да го крие, Сотир Цацаров е показвал многократно, че е държан в течение за ключови дела, включително и такива, по които трябва да се проверяват неговите собствени действия. Например ако прокуратурата беше решила да провери по същество разговорите от аферата Яневагейт, то трябваше да се установи дали се потвърждава твърдението на Владимира Янева, че Сотир Цацаров ѝ се е обадил, за да я предупреди, че ще ѝ бъде повдигнато обвинение. В същото време, пред медиите и ВСС Цацаров показваше не само, че знае какво се случва по проверката, а и какво ще се случи.Предвид разпределението на силите в Конституционния съд е почти сигурно, че главният прокурор не стреля в тъмното и е убеден в резултата, който ще получи - а именно мнозинството да възприеме неговата теза и по този начин да блокира и без това чупливия лост за отваряне на държавното обвинение.


description: Радан Кънев поиска оставката на Борисов срещу подкрепа на балотажа

title: Заедно не могат повече

maintext:
Радан Кънев призова десните избиратели да гласуват по съвест
© Юлия Лазарова
Реформаторския блок окончателно се раздели. В петък четирите партии от блока, останали във властта - ДБГ, СДС, БЗНС и НПСД, обявиха, че са преподписали коалиционното споразумение за съюза. С това те се опитаха да направят изпреварващ ход преди заседанието на разширения Изпълнителен съвет на опозиционното крило - ДСБ, които трябваше да обсъждат решението си за поведението на партията на втория тур от президентските избори. Лидерите на лоялните на Борисов формации заявиха, че са се споразумели блокът да стане единен политически субект и разрешиха индивидуалното членство в съюза - все неща, за които ДСБ настояваше от доста време, но останалите партии - основно СДС и ДБГ - стопираха. Като индивидуален член на РБ те обявиха бившия министър на образованието, сега съветник на премиера Бойко Борисов, Тодор Танев, който е член на Гражданския съвет на блока. Обещание да стане такъв според Меглена Кунева дал и министърът на здравеопазването Петър Москов, който все още е член на ДСБ.Ходът им обаче се оказа неуспешен. Час по-късно лидерът на ДСБ Радан Кънев обяви Реформаторския блок за изчерпан проект. Той заяви, че между ДСБ и останалите формации от блока няма разделителна линия "Цачева", няма и разделителна линия "Борисов". "Разделителната линия е отношението към властта, което доведе до този масов протестен вот. И тук отговорността на РБ е точно толкова голяма, колкото отговорността на ГЕРБ. Защото избирателите повярваха на РБ през 2014 г., че ГЕРБ ще бъде нещо различно в коалиция. Това, което получиха, е, че РБ стана изпълнител на най-мокрите му поръчки. Той имаше нужда някой да го озаптява, но получи запотени службогонци, които да се подчиняват на заповеди.", каза Кънев. И добави: "Няма начин тази коалиция да продължи, дори да се случи чудо и Цачева да спечели изборите".Гражданския съвет на РБ също се разграничи от обявеното от четирите формации преподписване на коалиционното споразумение.В изказването си пред членовете на Изпълнителния съвет Радан Кънев призова съпартийците си да гласуват по съвест на втория тур и заяви, че ако Борисов иска гласовете на десните избиратели на балотажа, той трябва да изпълни обещанието си да подаде оставка след като Цецка Цачева не успя да спечели първия тур. Заедно с това Кънев посочи и аргументите си за това.Кънев заяви, че десните избиратели имат морален конфликт, но той не е с балотажа, а с двамата кандидати, които се борят за доверието им. "Ние нямаме никаква идея кой е г-н Радев, какви са неговите убеждения, защо е той в политиката и с каква цел цитира заучените фрази, които бяха леви на първия тур и десни - преди втория. Само че ние знаем кой наднича зад г-н Румен Радев. Зад него наднича не просто БСП, а червената олигархия в България или по-точно една част от нея.", каза лидерът на ДСБ. Той нарече "нагла лъжа" твърденията на Бойко Борисов след първия тур на изборите, че десницата може да работи за него. "За десните избиратели червен кандидат няма.", заяви Кънев. Според него кандидатът на ГЕРБ има друг недостатък. "Ние познаваме г-жа Цачева и партията, която наднича зад нея. Тя е войник на партията с главно "П". В рамките на живота си тя е войник на две партии. Склонен съм да приема, че ако има трета, без проблеми ще бъде войник на трета.", заяви Кънев.Кънев припомни, че месеци наред Борисов е отхвърлял протегнатата ръка за сътрудничество, за да не се стигне до този балотаж. "Нашите предупреждения бяха съвсем ясни - докъде ще се стигне, ако се върви по пътя на еднопартийната арогантност и на вманиачаването в стремежа към еднопартиен режим.", заяви той. Офертата за общ кандидат на ГЕРБ и РБ беше отправена от лидера на ДСБ още през месец май. Тогава Кънев предложи на Борисов десницата да се обедини около кандидатурата на президента Росен Плевнелиев за втори мандат. След неговия отказ обаче Кънев се обяви за обща дясна кандидатура между двете формации, но получи отказ от страна на ГЕРБ. Според лидера на ДСБ десните хора трябва да си отговорят на въпроса дали Цачева е равна на Европа и дали битката за президент е геополитическа, както се опитват да я представят от ГЕРБ."Всички десни и проевропейски хора в България бяха мачкани от една медийна машина, която има трима господари - Борисов, Путин и Пеевски. Независимо за кой от кафявите сайтове и вестници говорим. На техните страници винаги имаше защита на ГЕРБ и атака срещу прозападната ориентация на България. И още нещо - тежка атака срещу съдебната реформа.", припомни Кънев. И добави, че предизборната кампания на Цачева е била изградена върху "мачкане на стотици кметове, директори на болници, училища, общински, държавен и частен бизнес".По повод призива на ЕНП от тази седмица към партиите от десницата да подкрепят Цачева на балотажа лидерът на ДСБ каза, че е научил за него от сайта "Блиц". "През медията на Пеевски г-н Жозеф Дол ме призова да гласуваме срещу БСП и Пеевски. Писмо няма, телефонно обаждане няма. Има призив през медиите на мафията да гласуваме срещу мафията.", заяви той. И запита къде е била ЕНП, когато от ДСБ са предлагали на ГЕРБ обща кандидатура във формат ЕНП. "Подкрепиха ли тези идеи или подкрепиха еднопартийните блянове на г-н Борисов и Цветанов.", посочи Кънев.Пред разширеното ръководство на ДСБ Кънев заяви, че партията винаги е гласувала против червените генерали. "Миналата седмица ние свалихме един червен генерал от власт. Той каза, че ако е втори на първи тур ще си подададе оставката. Червеният генерал Бойко Борисов беше втори на първи тур и не си подаде оставката.", каза Кънев. И запита риторично: " Как си представя, че яхнал такава лъжа, той може да спечели стотици избиратели." Кънев се обърна към Борисов с призив, че ако иска да спечели втория тур, той трябва да си подаде оставката. И каза какво ще направи в деня на вота. "Аз ще гласувам в неделя на обяд, Ако премиерът си е подал оставката, аз ще гласувам срещу един червен генерал, "за" г-жа Цачева. Ако не си е подал оставката, ще гласувам за двама червени генерали с "Не подкрепям никого".", заяви лидерът на ДСБ.


description: Управляващ директор, Mezzanine Management

title: Лекторите на "Сделки и инвеститори 2016": Никлъс Пихлер

maintext:
© Капитал
Управляващият директор австрийската инвестиционна компания Mezzanine Managament Никлъс Пихлер е специалист с над 15 години опит в инвестирането и предоставянето на структурно финансиране на компании от Централна и Източна Европа. През 2005 г. той се присъединява към Mezzanine Management, първия мезанин фонд в Централна и Източна Европа. Преди това, в периода 2001 - 2005 г., е бил част от екипа на бутиковата консултантска компания по корпоративни финанси в Централна Европа VCP Capital Partners.Mezzanine Management управлява три фонда с общ капитал над 570 млн. евро, като най-новият от тях е създаденият в началото на 2011 г. Accession Mezzanine Capital III L.P. До момента трите фонда са направили 42 инвестиции в над 10 държави от региона. Никлъс Пихлер е ръководил няколко от тях, сред които са и сделките за "Девин", "Белла България" и "Евроинс".Мениджърът ще бъде един от лекторите на организираната от "Капитал" годишна конференция "Сделки и инвеститори" , която ще се проведе на 29 ноември в "София хотел Балкан". За 11-а поредна година събитието събира компании, консултанти, инвестиционни фондове, предприемачи и инвеститори, като създава платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference


description: В рубриката на "Капитал Daily" ще събираме всички най-важни новини от последните седем дни

title: Седмични новни за енергетика

maintext:
1
2
3
4
5
6 © Charles Platiau
1
2
3
4
5
6 © Анелия Николова
1
2
3
4
5
6 A board with the logo of Gazprom Neft oil company is seen at a fuel station in Moscow, Russia, May 30, 2016. REUTERS/Maxim Zmeyev/File Photo
© Maxim Zmeyev
Френскатa петролна компания Тotal е открила залежи на нефт в блок "Хан Аспарух" в българския участък на Черно море, на 128 км източно от Варна. Това обявяват от дружеството във финансовия си отчет за третото тримесечие на 2016 г. На блок "Хан Аспарух" се възлагат големи надежди за откриването на залежи, които да разнообразят източниците на нефт и газ за страната.Още преди да бъдат направени основните проучвания, запознати твърдяха за "Капитал", че в "Хан Аспарух" има по-голяма вероятност да бъде открит нефт, отколкото газ. Oт компанията не уточняват за какви количества става въпрос.През април френската компания, която ръководи консорциума, в който участват също OMV и Repsol, започна първия проучвателен сондаж, който трябваше да продължи 4-5 месеца. Това е и една от най-сложните и скъпи части от проучването, на която се разчита да даде достоверна информация за потенциалните залежи. Сондажът в блок "Хан Аспарух" е още по-сложен заради голямата дълбочина, на която трябва да бъде извършен - 5.6 км, което допълнително оскъпява процедурата. За сравнение - сондажът в румънското газово находище "Нептун" беше с дълбочина от 3 км, от които 1 км воден стълб.Този сондаж трябваше да бъде направен още през 2015 г., но драстичното поевтиняване на петрола в световен мащаб забави плановете на Total. Фактът, че все пак консoрциумът не се отказа от намеренията си да търси и проучва в българската част на Черно море, показва, че има сериозни надежди за откриването на нефт и газ. По план през 2017 г. предстои да бъде направен и втори сондаж. Той би трябвало да е по-евтин от първия, който според запознати е на стойност 150 млн. евро.Богомил Манчев вече не е собственик и мениджър на компанията си "Риск инженеринг". Частното дружество от години печели поръчки в ядрената енергетика, като оборотите варират през годините между 30 и 120 млн. лв. В края на октомври е имало общо събрание, на което Манчев е освободен от ръководството, а от приложените документи се вижда и че неговият пакет от 85% вече е с нов собственик. Това е досегашният изпълнителен директор Нели Беширова, която според медийни публикации от години съжителства с Манчев. Самото прехвърляне е било факт през август, става ясно от други документи в регистъра.Неофициалните обяснения за промяната варират от свиване на бизнеса, страх от нова прокурорска атака до здравословен проблем. Манчев не отговаряше на мобилния си телефон, като според няколко източника е в чужбина, а Беширова отказа да коментира прехвърлянето на акциите с обяснението, че е заета с управлението на компанията.Нели Беширова е изпълнителен директор и представител на "Риск инженеринг" заедно Манчев от края на 2013 г. Според множество публикации в пресата тя е и негов партньор в живота. Беширова, която е гражданин на Великобритания, участва в управлението и на други фирми на Манчев.Едно от най-важните антимонополни разследвания на Европейската комисия – срещу "Газпром", в което ключов елемент беше политиката на руската компания в България, е на път да приключи със споразумение. Детайлите в него не са достъпни, тъй като "Газпром" още не е подготвила окончателното си предложение към Европейската комисия, но ефектът от договорката вече разтресе Полша и Украйна, и всички, които очакваха Брюксел да покаже мускули на Москва, така както го направи в случаите с Google или Apple.В края на миналата седмица ЕК одобри споразумението между "Газпром" и германския регулатор Bundesnetzagentur за използване на преносните способности на газопровода "Опал". То беше постигнато още през 2013 г. и позволяваше на руската компания да ангажира почти целия капацитет на газопровода, който е сухопътното продължение на "Северен поток". "Газпром" притежаваше половината от WINGAS, собственикът на "Опал", и според европейските антимонополни правила в такъв случай 50% от преносния капацитет трябва да бъде оставен за други търговци.В сега одобрения "компромис Опал" "Газпром" може да ползва 80% или 90% от тръбата, но ако се появят конкуренти (много малко вероятно), тя трябва да ги допусне при преференциални условия.Около 500 хил. соларни панела са били инсталирани всеки ден през 2015 г. на фона на подем на "зелената енергия", при който монтираните ВЕИ мощности са надминали тези на въглищата в световен мащаб, пише Financial Times.По две вятърни турбини са били инсталирани на всеки час в страни като Китай, твърди Международната агенция по енергетика (МАЕ), която коригира нагоре прогнозите си за ръста и развитието на възобновяемите източници. "Свидетели сме на трансформация на глобалните енергийни пазари, водени от ВЕИ", казват от МАЕ.Частично този ръст се дължи на спада на цените на соларната и вятърната енергия, което само преди пет години беше немислимо. Прогнозите са за допълнително намаление през следващите пет години. Безпрецедентните 153 гигавата "зелена енергия" са били инсталирани през миналата година, предимно под формата на вятърни и соларни проекти. Това надхвърля количеството на конвенционалната енергия от изкопаеми горива и ядрени източници, добавено през 2015 г.Предизвиканото от протестите в мина "Бобов дол" депутатско разследване на концесията й вероятно ще опре също в миньорски протести. И едва ли ще разплете токсичната връзка между решения на държавата и частните интереси на Христо Ковачки, който контролира само в енергетиката 16 компании. В различни периоди той е "партнирал" и на БСП, и на ДПС, а сега разполага и с осем депутати - след като основаната от шефове на негови предприятия партия ЛИДЕР влезе в парламента с формацията на Бареков.За 2015 г. общо пасивите на дружествата в този конгломерат надвишават 1 млрд. лв. - според данните, публикувани във финансовите им отчети. От тях задълженията за осигуровки и данъци към НОИ и НАП (независимо разсрочени или не) са 148 млн. лв., а към персонала - 32.7 млн. лв. От няколко години собствеността на фирмите се прехвърля на офшорни компании.но то няма да е значително и няма да се отрази на цените на парното и топлата вода. Това заяви изпълнителният директор на газовата компания Николай Павлов пред БНР.сравнение с деветмесечието на 2015 г. Това се дължи на намалението на общите разходи със 154 млн. лв. (6%) и на приходите с 2.3%, показват данните от финансовия отчет.във връзка с покупката на гръцкия системен газов оператор DESFA. Това е станало по искане на гръцката компания.


description: Европейските пазари отвориха с растеж за пръв път от осем дни насам. Единствено DAX във Франкфурт отвори със спад от 0.1%. Акциите на Adidas губят...

title: Европейските пазари се опитват да се върнат към растежа

maintext: Европейските пазари отвориха с растеж за пръв път от осем дни насам. Единствено DAX във Франкфурт отвори със спад от 0.1%. Акциите на Adidas губят 2.1% от стойността си, а Deutsche Bank - 0.3%. Британският водещ индекс FTSE 100 започна търговията с повишение от 0.13%, а с 0.18% на зелено започна денят и за френския CAC-40. Акциите на Societe Generale отбелязват най-сериозен растеж с над 5%, като силно покачване от 3.8% отбелязват и книжата на ING.Информацията е актуална към 10:35 часа.


description: Член на борда на "Endeavor България", основател на "ВИП секюрити"

title: Лекторите на "Сделки и инвеститори 2016": Атанас Симеонов

maintext:
© Капитал
АтанасСимеонов е главен изпълнителен директори собственик на S Group International, коятоинвестира в компании с дейност в областтана сигурността, технологиите, инженерингаи недвижимите имоти. Част от групата еоснованото от мениджъра и баща му през1999 г. дружество за услуги за сигурност"ВИП секюрити". През 2007 г. то ставасобственик на дъщерната на УникредитБулбанк компания "Оптима файненшъл сървисис", в периода 2011-2014 г. изкупува100% от 3С СОТ, а в момента е в процесна придобиване на българския охранителенбизнес на британската G4S.АтанасСимеонов е и председател на българскотоСдружение на фамилния бизнес, както ичлен на борда на директорите назаработилото през 2015 г. местно подразделениена глобалната предприемачска мрежа Endeavor. За изминалата една година отосноваването си в страната програматае привлякла четири български компании.През 2016 г. заедно с още няколко отчленовете на борда на Endeavor АтанасСимеонов основава дружеството за рисковиинвестиции "Армада кепитъл", насоченокъм стартиращи технологични компаниис потенциал за растеж и позитивно влияниевърху българската бизнес екосистема.Мениджърътще бъде един от лекторите на организиранатаот "Капитал" годишна конференция"Сделки и инвеститори", която ще сепроведе на 29 ноември в "София хотелБалкан". За 11-а поредна година събитиетосъбира компании, консултанти, инвестиционнифондове, предприемачи и инвеститори,като създава платформа за срещи, дискусии,обмяна на смислен опит и начало на новипартньорства.Повече запрограмата и лекторите можете да научитена capital.bg/conference.


description: Очакванията, че Фед ще повиши лихвите в САЩ оказват натиск върху цената. В ранната търговия в понеделник цената му се повиши с 0.5% до 1214.85 долара...

title: Златото леко поскъпна, но остава на 6-месечно дъно

maintext: Очакванията, че Фед ще повиши лихвите в САЩ оказват натиск върху цената. В ранната търговия в понеделник цената му се повиши с 0.5% до 1214.85 долара за барел, което обаче все още е най-ниското ниво от края на май. В момента залозите за по-високи лихви в САЩ през декември удариха 100% - т.е. никой на пазара няма съмнения, че това няма да се случи. Така цената на златото е с около 7% по-ниска през този месец. Очакванията за по-високи лихви подкрепят и цената на долара, който поскъпна леко тази сутрин до 1.0634 за евро.


description: Очаква се ръстът на БВП за следващата година да достигне 2.9%

title: ЕК подобри прогнозата си за икономиката на България

maintext:
Частното потребление вероятно ще се превърне в ключов двигател на икономическия растеж, смятат от ЕК
© Мария Съботинова
Европейската комисия е повишила прогнозата си за нарастване на брутния вътрешен продукт на България спрямо очакванията си през пролетта. Това става ясно от есенния доклад за икономически прогнози в държавите - членки на ЕС, публикуван в сряда. Очакванията са през 2016 г. той да достигне 3.1%, а през следващата година - 2.9%, показват данните.След силното представяне през миналата година и първата половина на тази реалният брутен вътрешен продукт се очаква да нарасне до 3.1 на сто през 2016 г., сочи новата прогноза на ЕК. За сравнение, очакванията през пролетта бяха за растеж от 2%. Повишени са и прогнозите за следващата година - според новия доклад през 2017 г. реалният брутен вътрешен продукт ще бъде с 2.4% повишение, докато при предходната прогноза ръстът беше 2 на сто. Настоящият доклад съдържа и оценка за 2018 г. Тогава икономиката на страната ще нарасне с нови 2.8%, става ясно от данните.Според очакванията на ЕК потреблението и инвестициите в България ще бъдат на двата полюса. През тази година частното потребление се очаква да се затвърди с 3.2 на сто и вероятно ще се превърне в ключов двигател на икономическия растеж. Същевременно обаче прогнозите са за спад на инвестициите с 0.8 на сто, като тук причината е липса на по-активно усвояване на европейските фондове във времето между приключването на стария програмен период през 2013 г. и стартирането на новите програми, които ще действат до 2020 г. Същевременно обаче се очаква ускоряване на инвестициите през следващата година с 3.2 на сто на годишна база, когато повече проекти, съфинансирани от ЕС, вероятно ще бъдат завършени.Именно евентуално бавно усвояване на европейските фондове се смята за основен вътрешен риск за икономиката на България. Като външни такива са изброени евентуалното повишение на цените на петрола и други енергоносители, както и недостатъчно търсене на българските стоки на външни пазари.


description: Кой да влезе в евентуален компромисен служебен кабинет

title: Правителство на националното съгласие

maintext: ДоРосен Плевнелиев – президент до 22.01.2017Румен Радев – президент от 22.01.2017Уважаеми господин президент и уважаеми господин президент,Разбрахме, че търсите формула, по която да съставите общо служебно правителство, за да не се наложи след месец да изхвърлим едни министри, преди да са научили откъде се влиза в сградата на Министерския съвет. Адмирираме тази ваша цел и смятаме, че е редно да се формира кабинет, който да обединява всички групи в обществото. Предлагаме списък с номинации.– единственият български политик, който е бил и в СДС, и в БСП, и в ДПС. А и както каза няколко пъти Бойко Борисов – "след нас идва Орешарски".– със специална задача да направи България отново велика (Make Bulgaria Great Аgain). Има риск служебно да анексира Македония, но поне ще се разправи със соросоидите, вампирите, караконджулите и таласъмите.– защото, като запее "Назад, назад...", може да опази бюджета от поплъзновенията на БСП към него.. Няма как да оставим такъв капацитет извън властта., поне няма да плащаме милиони за полицаи и военни да пазят границата.– с този забележителен английски, който е "импрувнал" в европарламента, е само за там. А и когато правим национално представително правителство, трябва и идиотите да имат квота.– в името на доброто старо време и банковата стабилност., служебно ще върне всеобщата военна повинност и така ще спести пари на бюджета. Наздраве!, защото вече има опит в управлението на най-модерния род войски в българската армия. А и след като Тръмп назначи децата си в екипа по приемане на властта в САЩ, е някак си модерно президентите да се обръщат към семейството си.. Защото показа, че разделението на властите е отживелица., ясно е защо – ще продава евтино., по нейно изрично желание и за да има приемственост.. Лекува всич-ко., защото умее да жонглира с ябълки. Ако от ЕК ни спрат фондовете, ще ги попилее от първия изпречил й се микрофон.. Защото познава всички и всички го познават.ще се грижи за малки и големи, а и му останаха няколко тона кайма за кибапчетааа, кюфтееетааа за раздаване. И за да не се обеси.– няма да има много промяна, но е крайно време чалга-културата да има откровен представител във властта.– той си е турист от няколко години с добри познания за белградската хотелиерска индустрия., защото, щом може да пренесе вълк, овца и бала сено, ще пренесе всичко останало.. По логиката на хакерите, които се наемат да пазят от други хакери.– защото може да обслужва всяка власт.


description: И още: Цацаров членува в Руската федерация и Евразия; БНТ в страната на чудесата

title: Мнения Daily - "Забрана на православието" и други глупости

maintext:
Самите реакции, съпътствали и последвали резолюцията на ЕП срещу дезинформацията, са както доказателство за нейния смисъл, така и пример за правотата на заключенията ѝ за методите и инструментите на водената от Русия пропагандна война.
© НИКОЛАЙ НИКОЛОВ
Подобни примери се срещат навсякъде из ЕС - от размиване на границата между факти и тълкувания до тотални лъжи.
Главният прокурор стъпва в минно поле в усилието си да се хареса на "новите власти".
Давате ли си сметка за какво иде реч? Главен прокурор в страна членка на НАТО обвинява министър на отбраната в това, че е нарушил интереса на военна корпорация от страна, която НАТО определя като заплаха за сигурността на страните членки?
Фотограф: НАДЕЖДА ЧИПЕВА
Изборът на генерален директор се бави заради метеорология, ваканции, политика и някакви безадресни врагове.
Европейската комисия изрично е казвала, че ваканции не са основание да не се спазват срокове. Но - според това, което имаме като СЕМ - правовата държава действа в малък брой подходящи моменти.
Фотограф: ЮЛИЯ ЛАЗАРОВА
Хибридни войниОт коментар на журналиста Ясен Бояджиев за "Дойче веле"ЕС се намира под все по-голям натиск от страна на враждебната руска пропаганда, която застрашава отношенията му с партньорите, блокира взимането на важни решения, уронва образа на европейските институции и насажда страх и несигурност сред гражданите.Така накратко може да се резюмира посветената на Русия част в приетата от Европейския парламент резолюция относно "Стратегическата комуникация от ЕС за противодействие на пропагандата, насочена срещу него от трети страни". Тази резолюция има препоръчителен характер и не задължава никого с нищо. Но въпреки това предизвика истерична реакция.От най-високото място в Кремъл: "наблюдаваме съвършено очевидна деградация на представата за демокрация в западното общество". През руското външно министерство: "гадна хартийка, доказваща информационното престъпление на евросъюза". През споменатите руски "медии", призовали всички международни организации, "медийни групи и синдикати" да проявят солидарност и да се обявят срещу "крещящата дискриминация и цензура". Та чак до бившия лидер на БСП и днешен председател на ПЕС.Но самите реакции, съпътствали и последвали тази резолюция, са както доказателство за нейния смисъл, така и пример за правотата на заключенията ѝ, за методите и инструментите на водената от Русия пропагандна война.Дни преди резолюцията да бъде гласувана на пленарно заседание на ЕП в Страсбург, "Русия днес", позовавайки се на свой "достоверен източник", разпространи "новината", че в последния момент в проекта била внесена поправка, в която е записано, че "православието става опасно, защото пропагандира своите християнски ценности и разширява влиянието си в целия свят".Сигналът бе поет от знайни и незнайни "медии" в България, които биха тревога, че ЕП се готвел да приеме резолюция за борба срещу идеологическата диверсия, чиято цел била да се забрани пропагандата на православието. И обявиха, че "дори по времето на османското робство е имало защита на православието и то е било съхранено, а сега ЕС иска да ни го забрани".Междувременно темата беше поета от безбройните дежурни тролове и бе разпространена в интернет форумите на онези медии, които все още се опитват да спазват професионалните стандарти и не биха си позволили да публикуват такава "информация".Най-елементарната проверка би показала, че никъде в резолюцията няма и помен от такива послания - не се говори нито за "опасно" православие, нито за "борба срещу православната пропаганда", нито за каквато и да било "забрана". Споменава се единствено, че "режимът (в Москва) желае да се представи като единствен защитник на традиционните християнски ценности". Което си е самата истина.Примери като този (разбира се, съобразени със спецификата на всяка страна) се срещат навсякъде из ЕС - от "по-безобидното" размиване на границата между реални факти, измислици и произволни тълкувания до тотални лъжи, които, като в случая със "забраненото православие", посягат на "най-милото", за да насаждат недоверие, несигурност, страх и враждебност.Ударът срещу НенчевОт коментар на бившия посланик в Русия и енергиен консултант Илиян Василев в личния му фейсбук профилСамо забележете формулировката в постановлението за привличане на министъра в оставка Ненчев като обвиняем от подчинените на главния прокурор обвинители.Целта на Ненчев според обвинението, за което се обвинява, била "да причини на АО "РСК" МИГ вреда в размера на 3 733 000 евро, представляваща общата сума за ремонта по двата договора, и от това са настъпили значителни вредни последици за Българската армия".Давате ли си сметка за какво иде реч? Главен прокурор в страна - членка на НАТО, обвинява министър на отбраната в това, че е нарушил интереса на военна корпорация от страна, която НАТО определя като заплаха за сигурността на страните членки?Тъй като посочените договори са с няколко милиона по-скъпи от тези, които впоследствие МиГ се съгласява да подпише, осъществяването на натиск чрез повдигането на обвинения срещу министър на отбраната за това, че е спрял по-скъп договор, е пряко доказателство за свързаност между действията на прокуратурата и интересите на посредниците, в които остават маржовете от по-високите цени. Това е пряка намеса в работата на изпълнителната власт.Изобщо Цацаров дава ли си сметка в какво минно поле стъпи в усилията да се хареса на "новите власти" - Радев и БСП, и на "старите си господари" от ДПС? Вие можете да членувате в НАТО и ЕС - Цацаров членува в Руската федерация и Евразия.-------------Телевизионно безвремиеКоментар на експерта по медийно право проф. Нели Огнянова в нейния личен блог- Правилото е: мармалад утре и мармалад вчера, никога - мармалад днес.- Все пак някой път ще дойде и "мармалад днес" - забеляза Алиса.- Никога! - каза Царицата. - Аз ти казах: мармаладът се дава утре. Днес никога не е утре. Можеш ли да се събудиш и да си речеш:"Е, днес най-после е утре!", нали разбираш.- Напротив, не разбирам - отвърна Алиса. - Ужасно е объркано.Луис Карол е гениален, живеем ситуацията с "мармалад утре" в различни изпълнения, този път говорим за избора на генерален директор на БНТ.В проекта за дневен ред на Съвета за електронни медии за 25 ноември 2016 присъства точка 2. Обявяване на процедура за избор на генерален директор на Българската национална телевизия (БНТ).Макар мандатът на сегашния генерален директор Вяра Анкова да изтече, Съветът за електронни медии отложи избора с мотива, че ще приема нови правила за избор на основата на сравнителен анализ и обществена консултация. Повод, а не причина - и развитието на процедурата го доказа. Резултатът от обществената консултация е нула (трима души с бележки, които не били съществени), но никой не е и очаквал друго.Сега вече - въоръжени с нови правила за избор - членовете на СЕМ като че ли нямаха причина да отлагат повече избора на генерален директор на БНТ, още повече че президентските избори - заради които се смята, че се задържа изборът - вече отминаха. И точката в дневния ред като че ли показва точно това.Но на заседанието в петък, 18 ноември 2016, членовете на СЕМ решават отново да не открият процедура за избор.Както и преди, регулаторът дължи мотиви. Както и преди, официално обявени мотиви в нарушение на закона няма. Протоколите от заседания на сайта на СЕМ са отпреди месец и половина (при тридневен срок), няма дори официално съобщение в рубриката "Новини". От съобщението на БТА научаваме кой как е аргументирал решението за ново отлагане."Декември е ваканционен месец и това би затруднило кандидатите да подготвят своите документи от различни институции в почивни и отпусни дни.""Започнали са много тежки политически спекулации, откакто се е разбрало за обявяването на конкурса, нелепа и грозна манипулация.""Процедурата да бъде стартирана в един по-устойчив и по-стабилен обществен момент."Мотиви няма - има приказки за метеорология, ваканционен месец, политика и някакви безадресни врагове, които нелепо и грозно очакват все пак някаква мандатност, все пак някак предвидена в закона.Европейската комисия изрично е казвала, че ваканции не са основание да не се спазват срокове. Но - според това, което имаме като СЕМ - правовата държава действа в малък брой подходящи моменти.Мармалад утре.


description: Оптимизмът след избирането на Доналд Тръмп продължава. Политиките му, които се очаква да предизвикат инфлация, което доведе до разпродаване на...

title: Американските борси затвориха на нов връх, пазарите в Азия ги последваха

maintext:
Оптимизмът след избирането на Доналд Тръмп продължава. Политиките му, които се очаква да предизвикат инфлация, което доведе до разпродаване на облигации. Свободния капитал се влива в капиталовия пазар, което обяснява част от поскъпването на акциите. И трите основни индекса достигнаха исторически върхове - Dow Jones затвори с половин процент повишение, S&P 500 добави 0.75%, а Nasdaq Composite нарасна с 0.89%.
Добрият тон се пренесе и на азиатските борси, като Nikkei 225 приключи 5-та успешна сесия, затваряйки с 0.31% повишение. Корейският Kospi се нарасна с 0.89%, а Shanghai Composite добави 0.73%.


description: В Лондон инвеститорите подкрепиха петролните производители, а в Париж акциите на Total губят. Емисията на най-голямата петролна компания във Франция...

title: Европейските борси търсят посока

maintext:
© Staff
В Лондон инвеститорите подкрепиха петролните производители, а в Париж акциите на Total губят. Емисията на най-голямата петролна компания във Франция поевтинява с 0.27% на отваряне, а основният индекс САС 40 нараства с 0.32%. На London Stock Exchange акциитен а Royal Dutch Shell поскъпват с 0.66% и 0.58% съответно за клас "А" и "В". FTSE 100 отваря с повишение от 0.09%, а DAX се покачва с 0.26%. Акциите на производителя на индустриални газове Linde поскъпват с близо 6%, след като стана ясно, че има вероятност да води нови разговори с Praxair за сливане.
Информацията е актуална към 10:15ч.


description: Изпълнителеният директор на All Channels Group

title: Александър Дурчев: Приоритет ни е дигиталното развитие на компанията

maintext:
Илюстрация Увеличаване Автор: Цветелина Белутова Смаляванеа>
9.2 млн. лв. сбор на приходите на All Channels Group през 2015 г.
Много приятно изненадан съм от развитието на рекламния пазар. В момента има много сериозен подем от гледна точка на креативност и адекватни за времето решения. През 2016 г. се разви много видимо интеграцията между технология, дигитални подходи и офлайн комуникация, което дава страхотен резултат. Много вярвам, че това е бъдещето - излизането на дигиталното извън средата на интернет и прехвърлянето му в офлайн пространството, как технологиите да работят за марките и продуктите, които промотираме. Всичко това представиха с работата си колегите от NEXT-DC, които абсолютно заслужено получиха нужното признание. Успяват да създават тенденции, които ние ще се опитаме да достигнем и надминем.
Приоритетът ни ще бъде дигиталното развитие на всяко от звената в компанията. От звеното, което се занимава с BTL и събития, през PR до рекламната ни агенция. Всяко от тях трябва да стане много по-дигитално и холистично, да може да предлага интегрирани услуги само, без да разчита на другите компании в групата. Двете линии, които ще развиваме, са интегрираност и digital. Това е дълъг и тежък процес, който по всяка вероятност ще развиваме дори до 2020 г.
Първо, на натрупване на експертиза в звената, които създаваме от 2009 г. Оттогава ние преминахме от чисто PR агенция в такава, която интегрира комуникациите. През тези години много активно развиваме четири звена, като всяко от тях започна да развива пазарен дял. Започнахме да реализираме и икономии от мащаба. Втората причина е, че всяко от звената подпомага развитието на другите звена. Всяко звено може да създава собствени кампании и да привлича експерти от другите звена. Това до голяма степен доведе до много рязък ръст в оборотите миналата година. Спечелихме и доста нови клиенти през 2015 г. - например "Мтел", разширихме портфолиото си от проекти с Райфайзенбанк, поехме и част от PR бюджета на бензиностанциите ЕКО. Успяваме да продадем повече експертизи на нашите партньори. Екипът ни също вече е много стикован, някои от мениджърите ни са от 10 години в компанията. Инвестираме ресурси и усилия в това те да могат да управляват самостоятелно звената, които оглавяват
.
Стефан Дьолае и Иванка Кючукова, директори на Havas Group
Фокусът ни е спечелването на нови клиенти
"Един от приоритетите ни е да осъществим гладко трансформацията на компанията, добавяйки целия бизнес към международната група. Освен това ще се фокусираме върху мотивацията на хората и спечелването на нови клиенти."
Интервюто е част от темата Най-големите рекламни агенции: трудно извоюван ръст , в която "Капитал" представи Топ 20 на рекламните агенции в страната.Най-голямо предизвикателство за индустрията ще е всички компании да свикнат, че комуникацията няма ограничители, каквито имаше навремето. Всички трябва да имаме много по-широка експертиза. Целият пазар трябва да върви от тясна специализация към интегрирана експертиза. Един PR специалист например трябва да познава инструментите в рекламата, да знае как се планира, как да управлява социалните медии. Същите умения трябва да притежава и един акаунт в рекламна агенция, в дигитална агенция и т.н. Премахването на границите между различните дисциплини започва да се усеща много силно.Имаме не толкова голям, но двуцифрен ръст, което за компания на 15 години е много мотивиращо за целия екип. Особено предвид факта, че обстановката е тежка за целия бизнес. Ръстът се дължи на хората в агенцията. Отвъд всичките стратегии и раздвижването на пазара, дължи се основно на хората, с които работим в компанията. Даваме голяма свобода да се взимат решения, ролята на мениджърите и моята е сведена до минимум. Хората се справят абсолютно самостоятелно, взимат решения за стратегията и продуктите на компанията. Всеки участва в развитието и управлението на компанията.


description: 97 проекта ще се състезават на IAB MIXX Awards, най-големите рекламни агенции в България отбеляват ръст в приходите, Adobe лансира нов инструмент за проследяване на онлайн кампании, а National Geographic обяви глобален ребрандинг

title: Седмичен бюлетин за маркетинг и реклама (15 ноември)

maintext:
На българския пазар
97 проекта ще се състезават на IAB MIXX Awards
Общо 97 канидатури ще се състезават за отличие в тазгодишния конкурс за дигитален маркетинг IAB MIXX Awards, който се организира от българския клон на IAB (Interactive Advertising Bureau). Международният фестивал ще се състои на 17 ноември в Зала Люмиер на НДК под мотото "NO Kittens Allowed".
В конкурса на IAB България се включват не само агенции, но и рекламодатели, а всички 97 подадени заявки ще се състезават в общо седем категории. Това са директна интерактивна кампания, брандирано съдържание, интеграция между различни видове медии и платформи, интерактивна видео кампания, мобилна кампания, кампания в социалните мрежи и иновативни и експериментални кампании, които не подлежат на категоризация.
В състава на журито на конкурса тази година влизат Зоран Арсовски, директор "Глобален дигитален маркетинг" в Progress, Катя Тодорова, основател на MEmotion, управляващият партньор в Xplora Георги Малчев, Жюстин Томс, мениджър "Бизнес развитие" в ABC Design & Communication Group, мениджърът на OLX за България Спас Сливков, управляващият партньор в Saatchi&Saatchi Георги Гавазов и Юлия Атанасова, мениджър за България на Criman. На официалното събитие по награждаването на победителите в IAB MIXX Awards 2016 всички те ще коментират каква е била изминалата година за дигиталния маркетинг и какви тенденции са се очертали на рекламния пазар.
Най-големите рекламни агенции в страна: трудно извоюван ръст
През последните две години рекламната индустрия в България започна бавно да излиза от застоя си. Инвестициите на рекламодателите растат, макар и с малко, следвайки позитивните сигнали на икономиката. И това се отразява добре и на финансовите резултати на най-големите рекламни агенции в страната. Сборът от приходите на 20-те най-големи възлиза на 151.7 млн. лева през 2015 г., което е ръст от около 15.5% на годишна база.
Дигитален бизнес
Adobe лансира нов инструмент за проследяване на онлайн кампании
Фотограф: Dado Ruvic
Американската софтуерна компания започна да предлага на рекламодателите инструмент за проследяване на кампании в социалните мрежи. Клиентите на платформата Adobe Social вече могат да се възползват от възможностите и на Adobe Analytics, за да следят как се представят в реално време органичните им постове в социалните канали. Според компанията, използвайки дигитални тагове или кодове, маркетолозите ще могат много по-лесно и разбираемо да наблюдават резултатите от публикуваното съдържание в интернет. Така например, ако даден рекламодател се колебае дали да пусне 10-секундна видеореклама днес и 30-секундна утре, просто може да види чрез тагове как са се представяли и двата формата в миналото и кой е тях е давал по-добри резултати, пише Adweek.
Повече
тук
Facebook спря таргетирането на потребители според техния етнос
Интернет гигантът съобщи, че вече са активни нови инструменти в платформата за купуване на реклами, които не позволяват таргетиране на потребители спрямо техния етнос за реклами в области, които "исторически са били повод за дикриминация", пише AdWeek. Това са реклами, които предлагат отдаване на жилища, кредити или работа. Освен това Facebook премахва опцията за таргетиране на потребители по демографски показатели. Сега тази секция от софтуера за купуване на реклами се казва "поведения" (behaviors). Американската корпорация заяви още, че ще обнови Правилата за рекламиране, за да бъде още по-ясно за компаниите, че платформата не подкрепя по някакъв начин дискриминационните реклами и ще добави образователни материали, в които обяснява как се изпозлват новите инструменти за таргетиране.
Повече
тук
Медиен бизнес
Приходите на Walt Disney Co. отбелязват спад
През фискалното четвърто тримесечие на годината, приходите на компанията се равняват на 13.1 млрд. долара при прогнозирани 13.5 млрд. долара. Този спад до голяма степен се дължи на намалените приходи от реклама на американския спортен канал ESPN, част от групата на Walt Disney. Макар, че ESPN успя да затвърди прогнозата за 5.7 млрд. долара приходи, от компанията коментират, че рекламните постъпления бавно намаляват, пише AdAge. Причините за това са основно по-малкото импресии и ниските цени на рекламата.
Повече
тук
Рекламен бизнес
National Geographic обяви глобален ребрандинг
Фотограф: Цветелина Белутова
National Geographic (NG) обяви всеобхватен ребранд на всички свои медийни платформи, бизнес начинания и организацията с нестопанска цел, която е част от компанията - "Национално географско общество". Компанията ще има и ново глобално послание FURTHER (по-далеч, отвъд възможното). Мениджмънтът на дружеството е преценил, че то най-точно отразява духа на марката National Geographic, която има 128-годишна история.
Тази еволюция е продължение на обявеното миналата година съвместно дружество с 21st Century Fox. Тогава "Национално географско общество" подписа сделка на стойност 725 млн. долара с 21st Century Fox, която даде на компанията на Рупърт Мърдок мажоритарен дял в световноизвестното списание National Geographic и други медийни активи.
Adobe придоби компанията за programmatic купуване TubeMogul
Сделката е на стойност 540 млн. долара и чрез нея компанията цели да засили предлагането на видеореклама на рекламодатели. Услугата на софтуерната компания ще се влее към онлайн продуктите на Adobe Marketing Cloud и ще помага на брандовете да управляват дигитални кампании, основно на десктоп устройства, в социалните мрежи и в търсачката. По този начин Adobe ще успее да привлече и по-големи бюджети за дигитална реклама. Programmatic компанията TubeMogul работи по дигитални проекти за мобилна и видеореклама в платформите Facebook и Snapchat с брандове като Danonе и Quiznos.
Повече
тук
Потребители горят New Balance заради подкрепата им за Доналд Тръмп
Само ден след изборите в САЩ New Balance успя да ядоса част от феновете на спортната марка с изказване на PR директора на компанията Мат ЛеБретон, че "след избора на Доналд Тръмп за президент усещаме, че нещата се движат в правилата посока". В отговор на коментара му, даден в разговор с The Wall Street Journal, редица клиенти публикуваха видеа и снимки в социалните мрежи, в които демонстративно запалват или хвърлят на боклука маратонките си с марка New Balance. Малко по-късно пред BuzzFeed ЛеБретон разясни, че коментарът му е бил единствено в контекста на търговските трансатлантически споразумения и не е имал нищо общо с политическите възгледи на компанията.
Повече
тук
GoPro лансира първата си сценирана телевизионна реклама
Фотограф: Emmanuel Foudrot
Телевизионният клип е част от може би най-голямата глобална рекламна кампания на GoPro. И ако до момента в центъра на видеорекламите са били потребителите и техните любителски видеа, този път компанията залага на професионална сценична продукция, която ще бъде лансирана на някои от най-големите пазари. Това са САЩ, Австралия, Корея, Франция, Германия, Испания и др. В основата на кампанията ще бъде разнообразието от клиенти и разрастването им - от потребители с авантюристичен дух, които снимат преживявания на открито до камера, която може да се използва от всекиго. Телевизионната реклама започва със сцена на група от хора, заснемащи залеза в пустиня с мобилните си телефони, които обаче хвърлят сянка пред очите им. Клипът продължава с още няколко примера за несполучливи снимки със смартфони, а след това показват какъв е ефектът при заснемане с камерата на GoPro, използвайки за пример отново любителски клипчета на потребители.
Кампанията ще продължи близо половин година - от ноември тази година до края на първото тримесечие на 2017 г. От GoPro планират паралелно да лансират и друг 30-секунден рекламен спот единствено за онлайн пространството.
Повече
тук
Какво означава победата на Доналд Тръмп за рекламодателите
Сегашното управление на демократите въведе нови агресивни правила, като например защита на поверителните данни, касаещи най-вече развиващата се с бързи темпове дигитална индустрия. Затова и рекламодателите бяха принудени да търсят нови начини за таргетиране на целевата си аудитория. С избирането на републиканската политическа сила рекламодателите се надяват на по-голяма свобода, в която се включват данъчни облекчения и разполагане с потребителски данни. Според специалисти от комуникационния сектор обаче нищо не може да бъде сигурно, защото новият президент на САЩ Доналд Тръмп не е бил в политиката и никой не познава начинът му на работа. Дан Джеф, директор на връзките с правителството в Асоциацията на рекламодателите в САЩ (Association of National Advertisers) коментира пред The Wall Street Journal, че позицията на Тръмп по отношение на рекламния бизнес ще стане ясна чак, когато направи назначения в регулаторните органи. За момента обаче най-важно остава изясняването на сигурността и данъците за реклама.
Повече
тук
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук Повече по темата може да прочетете тук Повече по темата може да прочетете тук *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Още една бизнес идея за е-търговия

title: Достави вместо мен

maintext:
[Shutterstock]
"Ангелите" на Weengs, както наричат в компанията служителите си, взимат до 20 на брой пратки в рамките на около час, след като получат поръчка през мобилно приложение. Няма значение дали краен потребител продава стария си таблет в eBay, ръчно направените си бижута в Etsy или просто дребен предприемач има магазин за прошуто и иска да продава и онлайн. Това са и типичните им клиенти - малките квартални магазинчета и онлайн търговците. Екипът на младата компания опакова професионално и доставя всичко, като спестява време и разходи. Клиентите може да направят предварителен график на пакети, които трябва да бъдат взети в определен ден и час и изпратени. И всичко това струва 5 паунда на идване плюс таксите за доставка на някои от партньорите на Weengs, сред които Royal Mail, DHL и DPD.
В София има не един и два магазини за висококачествени колбаси и ако поръчате онлайн, трябва да се примирите с една седмица изчакване на доставката. Дали бихте рискували? Често причината за дългите интервали е в липсата на ресурс за опаковане и изпращане. Tъкмо този проблем решава лондонският стартъп Weengs.Досега компанията е привлякла финансиране за почти 2.4 млн. паунда от основаването й през миналия юли. Weengs печели основно от намаленията, които договаря с куриерите заради големи количества. A бизнес моделът ще е успешен, когато достигне критична маса клиенти. Дотогава в опит да постигнат тази цел основателите Алекс Кристодолу и Грег Зонатанос ще се опитат да излязат с услугата си и извън Лондон.


description: Българската компания "Фуджияма Трейдинг" сертифицира внос от Япония на зелен чай в оригинални опаковки. Най-здравословната напитка е с повече от...

title: Българска компания внася за първи път зелен чай от областта с най-много столетници в Япония

maintext:
Публикацията е част от платеното съдържание в Капитал Light.
Българската компания "Фуджияма Трейдинг" сертифицира внос от Япония на зелен чай в оригинални опаковки. Най-здравословната напитка е с повече от 12-сет вековна традиция в ежедневието на хората, както в страната на изгряващото слънце, така и в много страни по света.Ивайло Колев и Стефан Стефанов заминават за Япония, за да се запознаят отблизо с отглеждането и добиването на зеления чай. Двамата посещават различни фабрики и места, където договарят за първи път да внесат зелен чай от най-популярните разновидности: Сенча, Матча и Гьокуро."Зеленият чай е продукт, който се е доказал – това, което ме впечатли е уважението, което имат японците към зеления чай. То е огромно и не случайно са го ползвали като лекарство в миналото. Днес те пият зелен чай през целия ден, аз самият съм заменил водата с чай от началото на март тази година. Може да приемате по 700 милилитра зелен чай на ден и ще се убедите сами в благоприятния ефект, който ще окаже върху организма ви", сподели Ивайло Колев, съдружник във "Фуджияма Трейдинг".Гостите в София имаха възможността да опитат "Сенча", който е ежедневния чай на японците, а "Матча" се счита за най-здравословния чай на планетата, защото съдържа 16 различни аминокиселини, 8 пъти повече бетакаротин от спанака и 70 пъти повече антиоксиданти от портокаловия сок.Още за здравословните ползи от приемането на зелен японски чай сподели и нутриционист и диетолог д-р Райна Стоянова: Винаги на всеки пациент без значение дали е на хранителен режим или не, препоръчвам да се пие зелен чай, защото той е източник на здраве и младост. Зеленият чай неутрализира свободните радикали, които са продукт на стреса, на който сме подложени ежедневно. Зеленият чай ускорява метаболизма с повече от 30 процента и намалява кръвната захар, като по този начин предпазват от диабет.Японският зелен чай "Матча" е супер храна, която влезе в годишната класация на супер храните, заедно със "Сенча" и "Гьокуро" те имат изкючително антиракови свойства, показват последните проучвания. В префектура Шизуока, където се отглежда зеления чай, степента на ракови заболявания е необичайно ниска, дори и за японските стандарти, сподели Д-р Стоянова и допълни, че трябва да се възползваме максимално от ползите на зеления чай, защото той е една цяла култура.Специален гост на представянето на зеления японски чай в София беше и Кибаяши сан- секретар по културните въпроси на посолството на Япония у нас. В световен мащаб зеленият чай има много последователи като големи посланици на неговите качества са Мадона, Лейди Гага, Джордж Клуни и други.Всеки един от трите вида зелен чай, които "Фуджиама Трейдинг" внася в България има специфични аксесоари. Те също се внасят от Япония, защото повечето са ръчно направени, рисувани и представляват част от японската култура, сподели Ивайло Колев.При приготвянето на зеления чай трябва да се подберат правилните аксесоари и да се спазват установените правила на приготвяне на чая: използване на изворна вода, правилна температурна запарка и да се съобрази количеството вода с дозата зелен чай.Българските потребители вече могат да поръчат оригинален зелен японски чай и аксесоари от електронния магазин на компанията , както и да се направят заявки за презентации и дегустации. Желанието на екипа на "Фуджияма Трейдинг" е повече българи да научат за философията и полезните качества на зеления японски чай.


description: DHL Express ще се премести в нова, специално построена за нея база близо до пистата на летище София

title: Първа писта

maintext:
За куриера е важно да е в непосредствена близост до въздушния транспорт, тъй като основната част от бизнеса й идва от международните пратки.
© Shutterstock
- Съоръжението ще бъде изградено от "България ер меинтенанс" от групата "Химимпорт", като вече е сключен договор за наем за 15.8 млн. лв.
- Причината са увеличаващите се обеми пратки, които изискват все по-голяма площ и автоматизирани процеси за обработката им.
DHL Express
Причината за преместването на ново място Румен Иванов обяснява с постоянно увеличаващите се обеми пратки, които изискват все по-голяма площ и автоматизирани процеси за обработката им. Основен плюс е по-близкото разположение до летището. "Реализацията на проекта на тази стратегическа локация ще доведе до сериозно увеличение на капацитета за обработка на входящи и изходящи пратки и ще ускори значително всички оперативни процеси. Разширеният като резултат оперативен прозорец за доставка и вземане на пратки от клиенти в цялата страна ще даде несравнимо конкурентно предимство на компанията", казва още той.
Управителят на DHL Express за България Румен Иванов: "Реализацията на проекта на тази стратегическа локация ще доведе до сериозно увеличение на капацитета за обработка на входящи и изходящи пратки и ще ускори значително всички оперативни процеси".
Фотограф: DHL Express
DHL Express
"Бумът в развитието на онлайн търговията също има своя дял в резултатите, които отчитаме. Факт е, че ние отворено и безплатно консултираме всички стартиращи онлайн търговци, което наред с инструментите и възможностите, които им предоставяме, ни превърна в предпочитан доставчик за много клиенти в сегмента", коментира Румен Иванов.
За никого не е тайна обаче, че онлайн търговците стават все по-изискващи към куриерите и услугите, които те им предлагат.
"Клиентите са безкомпромисни и изключително взискателни към качеството на услугата. Затова ние не само се фокусираме върху ръста на приходите и пратките, но и инвестираме в развитието на нашите служители и в глобалната ни инфраструктура", казва още управителят на DHL Express за България.
Интернет убива или променя изоснови повечето бизнеси. Но има и малки изключения, където онлайн бумът носи все по-голям и по-голям ръст. Такъв е куриерският бранш. Повечето електронна търговия означава повече пратки, а повечето пратки - нужда от по-големи бази, по-автоматизирани процеси на работа в тях и по-голяма близост до магистрали и самолети, тъй като на конкурентния пазар всяка спестена минута и разход променят много.Куриерът DHL Express планира да премести офиса и логистичния си център до летище София по-близо до пистата. И по-точно до хангарите на Lufthansa Technik и пред синята сграда на "Ръководство на въздушното движение".От Имотния регистър се вижда, че партньор на "Ди Ейч Ел експрес България" ще бъде "България ер меинтенанс", собственост на "Бългериан еъруейз груп", в която е концентриран авиационният бизнес на "Химимпорт". Дружеството е създадено в края на 2014 г., като в него са апортирани имоти от "България ер" и "Хемус ер", оценени на 90 млн. лв. Между "Ди Ейч Ел експрес България" и "България ер меинтенанс" е сключен договор за наем, като материалният интерес на сделката е 15.8 млн. лв., не е ясно обаче дали това е цялата сума на проекта, който включва и изграждане на съоръжението за нуждите наДо подписването на договора за изграждането на новия офис и логистичен център на DHL Express се е стигнало след повече от 2 години преговори, разказва Румен Иванов, който е управител на куриерската компания от началото на тази година. Договорът е бил подписан в края на август 2016 г., като сега се чака разрешителното за строеж. Строителството е задача на партньора, като куриерската компания задава предварително техническите си изисквания, т.е. проектът е на принципа build to suit, когато се строи за конкретен наемател. Кога ще е готова новата сграда и кога ще стане преместването все още не е ясно.DHL Express и сега е под наем в базата си край летището на ул. "Продан Таракчиев" по основната пътна артерия към новия терминал на летището. За компанията е важно да е в непосредствена близост до въздушния транспорт, тъй като основната част от бизнеса й идва от международните пратки и в по-малка степен от вътрешния куриерски пазар в страната. Районът около летището като цяло отдавна се утвърди като логистичен център за редица куриерски и спедиторски компании като UPS, TNT, Unimasters и други, както и за редица други корпоративни наематели.Наемането на площи е принципът, по който работи DHL в глобален мащаб.Какво ще се случи със старата база на куриера след неговото напускане ще се решава от нейния собственик, като сградата е в портфолиото на "Лендмарк пропърти България".Нуждата от нова, по-бързо работеща база се вижда от динамиката на куриерския пазар. Той е един от малкото, които расте устойчиво всяка поредна година. През изминалата 2015 г. приходите от куриерски услуги по данни на Комисията за регулиране на съобщенията (КРС) са 216 млн. лв., като това е ръст от 4%. Общият брой на пратките е 38 млн., което е с 28% повече спрямо година по-рано. Голямото нарастване на броя пратки спрямо значително по-малкото нарастване на приходите се дължи на увеличеното потребление на куриерски услуги в страната, които са по-евтини, в сравнение с намаляване на по-скъпите куриерски пратки за чужбина. Това явно не важи за всички компании, тъй като приходите на дивизия "Експрес" към "Ди Ейч Ел експрес България" растат с над 10%. Дружеството е и на трето място по приходи сред компаниите, занимаващи се с пощенски и куриерски услуги, след държавната "Български пощи" и "Еконт експрес". Ръстът при по-малките конкуренти обаче изпреварва този на DHL и всеки се бори за хапка от пазара.За 2016 г. Румен Иванов казва, че е поредната успешна за. "През изминалите вече 11 месеца ние регистрираме двуцифрен ръст както в приходите, така и в броя на пратките, които обработваме", коментира той. Ключовите клиенти на куриера са в секторите текстил, фармация, електроника и автомобилостроене, като няма свръхръст на някоя от тях, а нарастването е разпределено пропорционално.Електронната търговия също остава основен мотор за куриерския бизнес и в страната, и в чужбина. Проучванията в Европа показват, че онлайн търговията се е увеличила с 18.4% и достига до 185.4 млрд. евро.


description: Цецка Цачева няма да подава оставка като председател на парламента; комисиите за "Белене", горивата и "Бобов дол" няма да успеят да излязат с окончателни доклади; разделянето на плащания от НЗОК здравен пакет на основен и допълнителен няма да бъде финализиран от този парламент; депутатите отхвърлиха наказанието затвор за превишаване на разрешената скорост в населени места

title: Вечерни новини: 15 ноември

maintext:
Седмица след като в центъра на японския град Фукуока се появи огромна дупка, движението по улицата беше възстановено. Строителните работи всъщност продължиха само 48 часа и улицата на практика бе възстановена за два дни, но отварянето на участъка беше отложено заради проверки на безопасността. На 8 ноември пред централната жп гара в града се образува пропаст, широка 30 метра и дълбока 15 метра, което беше предизвикано от строежа на метрото в 1.5-милионния град. Инцидентът доведе до прекъсване на електрическото захранване, но пострадали нямаше.
© Капитал
7.9%
е регистрираната безработица за октомври, показват данни на Агенцията по заетостта. Нивото нараства с 0.1 пункта спрямо септември заради приключване на лятната сезонна заетост, но в сравнение с година по-рано безработицата е с 1.6 процентни пункта по-ниска. В края на месеца в бюрата по труда са регистрирани общо 258 223 безработни.
Това каза самата Цачева малко след заседание на парламентарната група на ГЕРБ. Тя обясни, че въпросът е бил дискутиран и депутатите от партията й са застанали зад нея. Информацията беше потвърдена и от зам.-председателя на партията Цветан Цветанов. "Това е легитимният председателя на 43-тия парламент и тя получава нашата парламентарна подкрепа от всички народни представители", каза той. Цачева пое отново председателството на парламента, след като беше в отпуска за кандидатпрезидентската си кампания.Това съобщи "Медиапул", като цитира депутата от ГЕРБ Валентин Николов, който участва в две от тях. Комисиите бяха сформирани в средата на октомври и заседанията на първите две бяха насрочени за тази седмица. Заради депозираната оставка обаче те няма да се състоят. Комисията, която трябваше да разглежда концесията за рудник "Бабино" от мини "Бобов дол" на Христо Ковачки, дори няма насрочена дата за първо заседание. По думите на Николов депутатите ще продължат разследването, но няма да успеят да приключат работата си.Промяната, която беше отменена от Конституционния съд в началото на март заради нормативна неяснота, в момента отново е на дневен ред в парламента, където чака да бъде гласувана на първо четене в зала. "Няма никаква логика да се гледа този законопроект, защото той касае визията на едно министерство, което е в оставка", коментира пред Mediapool председателят на здравната комисия в парламента Даниела Дариткова от ГЕРБ. "Темата за разделянето на пакетите остава в приоритетите на министъра на здравеопазването, който утре вече ще бъде бивш", допълни тя.Това се случи по време на гласуването на изменения в Наказателния кодекс (НК) на второ четене. "За" предложението гласуваха 15 души, "против" бяха 62 народни представители, а 54 се въздържаха. През февруари депутатите приеха измененията, предложени от Красимир Велчев от ГЕРБ и група народни представители, на първо четене. На извънредно заседание във вторник обаче те отхвърлиха инкриминирането на шофиране с 60 и повече километра в час над разрешената максимална скорост. Сред мотивите против предложението бяха, че наказанието не съответства на извършеното нарушение, както и че в текста не се прави разлика между извършване на това нарушение за пръв път, както и за рецидивисти.Срещу председателя на Районния съд в Раднево - Драганов, тече дело по обвинение в закана за убийство над служител от съда. Според протокол от съдебно заседание по процеса, автентичността на който бе потвърден от Софийския градски съд (СГС), се разбира, че Узунов, станал известен като "човека на Борисов" от "Яневагейт", е склонявал свидетел към лъжесвидетелстване.Това става ясно от съобщение на държавното обвинение, съобщи "Медиапул". Нововъведението се прави с цел да се подобри моментната организация по прием на граждани, като им се осигури "непосредствена възможност за отправяне на сигнали за престъпления и други закононарушения". Хората ще могат да разговарят с прокурори от отдел "Административен" при Върховната касационна прокуратура (ВКП), прокурорски помощници и служители от "Регистратура и деловодство". За разлика от главния прокурор ръководителите на прокуратурите в страната са задължени с негова заповед лично да се срещат с граждани.За единадесети път Българската агенция за инвестиции (БАИ) организира годишните награди "Инвеститор на годината". Конкурсът цели да отличи най-значимите инвестиционни проекти, реализирани през 2016 г. в България. Номинациите за престижните награди са отворени до 31 декември 2016 г. чрез форма, достъпна на сайта на БАИ. Наградите "Инвеститор на годината" забелязват както нови проекти, реализирани на зелено, така и добре развиващи се бизнеси в категориите "Инвеститор на 2016 г.", "Инвестиция на зелено на годината", "Инвестиция в разширяване на бизнес", "Инвестиция в иновативен бизнес" и "Инвестиция в човешки капитал". Почетни награди ще бъдат раздадени за "Инвестиция в сливане/придобиване", "Успешен стартъп" и "Община в България с най–много инвестиции".Един от мобилните оператори заблуждава потребители да сключват договори извън търговски обект, без да им предоставя пълна информация за услугите, които ще получат срещу месечната такса. Това е установила Комисията за защита на потребителите (КЗП), обяви пред БНР председателят на комисията Димитър Маргаритов и уточни, че мобилният оператор заблуждава по-възрастните хора. "Освен че се представя на вниманието ви много изгоден пакет с дадено наименование, вие нямате достатъчно детайлна информация относно това какво включва той. Така потребителят има една месечна такса, която заплаща, но всъщност от посланието, което се отправя към него, не става ясно какво точно може да ползва в рамките на тази месечна такса", обясни той. Името на оператора не беше съобщено."Омега Би Ди холдинг" увеличава дела си в "Синергон холдинг" с 3 358 231 акции, или 18.29%, на 11 ноември 2016 г., показва съобщение чрез БФБ - София, цитирано от investor. bg. Няма информация какъв е делът на "Омега Би Ди холдинг" АД след операцията, но към 30 септември 2016 г. е бил 23.64%, така че вероятно вече е 41.93%. Реално контролът обаче остава у Бедо Доганян. Към 30 септември 2016 г. има още един акционер в "Синергон холдинг" с дял над 5% и това е "Ераст". Холдингът е наследник на бившия приватизационен фонд "Петрол", като най-голямото дружество в структурата му е "Топливо". Освен това управлява активи в туризма и промишлеността.


description: Това заяви председателят на партията и министър на икономиката Божидар Лукарски след срещата на Реформаторския блок с кандидат-президентската двойка...

title: СДС ще подкрепи Цецка Цачева на втория тур

maintext: Това заяви председателят на партията и министър на икономиката Божидар Лукарски след срещата на Реформаторския блок с кандидат-президентската двойка на ГЕРБ. "Партията, която свали комунистите от власт, не може да направи действие, което да ги върне отново на власт", заяви Лукарски, цитиран от Фокус. Разцеплението в РБ е очевидно, след като ДСБ обявиха, че не могат да призоват избирателите си да подкрепят никого на втория тур.


description: От 1 декември Лазар Лазаров ще освободи поста по лични причини, съобщиха от Министерството на регионалното развитие и благоустройството. Министърът в...

title: Председателят на управителния съвет на пътната агенция подаде оставка

maintext:
© Мария Съботинова
Лазаров пък влиза в ръководството на пътната агенция по времето на първия кабинет "Борисов" през 2010 г., пише "Дневник". В периода септември 2011 г. - август 2013 г. той е назначен да ръководи пътната агенция. Впоследствие за два месеца е само член на управата на пътното ведомство. След като отново напусна "по лични причини" по времето на кабинета "Орешарски", той беше назначен да управлява Пловдивския панаир. През август 2014 г. вече при служебния кабинет, който предхождаше втория кабинет "Борисов", Лазаров отново се върна на поста.
От 1 декември Лазар Лазаров ще освободи поста по лични причини, съобщиха от Министерството на регионалното развитие и благоустройството. Министърът в оставка Лиляна Павлова е приела оставката на инж. Лазаров. На негово място предстои да бъде назначен досегашният член на управителния съвет на Агенция "Пътна инфраструктура" инж. Дончо Атанасов. Бившият депутат от БСП Дончо Атанасов стана член на управителния съвет на АПИ през ноември 2013 г., по време на кабинета на Пламен Орешарски, припомня Mediapool.


description: Това са изводите от първото по рода си проучване на дигитални малки и средни предприятия в България

title: Над половината дигитални стартъпи в България се финансират с лични средства

maintext:
Иновативните дигитални компании трасират пътя към икономически просперитет на странатa
Днес онлайн в рамките на една минута се разменят 150 милиона имейли, 21 милиона съобщения във WhatsApp и 347 222 Tweet поста, има 2,4 милиона търсения в Google, 51 000 сваляния на iOS апликации, 2,78 милиона гледания в YouTube и 1389 пътувания с Uber. Всеки ден се удвоява колективното знание в мрежата.
Този нов свързан свят изисква нови технологични решения за обмен, анализ на данни и системи за сигурност. Използват се все по-активно продукти за изкуствен интелект, добавена реалност и 3D принтиране. Утвърждават се нови модели за бизнес и живот в среда на споделена и on-demand икономика. Те използват отворени платформи, виртуални пари и системи за лоялност. Развиват се институционални системи с отворени данни. Финансира се с краудфъндинг кампании.
Тъкмо такъв тип продукти развиват българските стартъпи. И осигуряването на подкрепяща среда за това те да работят пълноценно трябва да бъде първостепенна задача на правителството и обществото ни. Успехът на бизнесите им е магистралата за икономически просперитет и авторитет на България.
С тази мотивация създадохме отворената мрежа за дигитално развитие EDIT.bg . Тя обединява организациите, хъбовете и компании, които развиват дигитално знание и бизнес в България. Първата инициатива на EDIT.bg (Economic Development via Innovation and Technologies)е проведеното национално проучване сред дигиталните малки и средни предприятия Innovation Ship Bulgaria Digital , резултатите от което представихме на форум на 3-ти ноември.
Tо потвърди потенциала на иновативните дигитални бизнеси да бъдат основен фактор за растеж на българската икономика. 91% от компаниите целят реализация на международни пазари, като за 21% от тях износът формира 67% от оборота им. Съпоставено с данните за експортния потенциал на икономиката ни днес, възлизащ на едва 21% *, капиталът, който тези бизнеси носят при успешната си реализация, е мощен импулс за развитие и качествен приход в държавата ни.
Изследването показа, че 26% от стартиращите дигитални компании имат вече регистрирани патенти или търговски марки. На друг език това означава собствени завършени продукти с доказана иновативност, сред които вероятно е българският Skype. Тези продукти се конкурират на динамичния световен пазар и си струва колективното ни усилие създателите им да бъдат подкрепени с програмен, финансов и институционален ресурс за успеха им.
В 57% от анкетираните компании повече от половината от служителите са под 30 години и 74% планират да наемат служители през следващите 12 месеца. Това е един, може би най-важният, от отговорите за това как да задържим и върнем младите хора в България. Разширяването на относителния дял на модерната икономика в страната ни е основен фактор за избор на живот в България за най-виталната част от обществото ни – хората с квалификации, особено инженерни, които са желани днес на всички пазари. Само в Европа има нужда от 900 000 специалисти с инженерни и софтуерни умения.
Знак за виталността на стартиращите дигитални бизнеси у нас е и фактът, че 32% от компаниите на възраст под три години имат устойчив положителен паричен поток. Макар че 40% от тях вече имат опит в набирането на капитал, основно благодарение на професионалната работа на фондовете Launchub, Eleven и Neveq, достъпът до финансиране за растеж е сочен като едно от най-големите препятствия пред развитието им. В рамките на Европейска стратегия 2020 за България има договорен значим финансов ресурс за създаване на нови посредници и специализирани инструменти за подкрепа на икономическо развитие включително рисково финансиране. Забавените процедури на Фонда на фондовете и липсата на ясна и лесно достъпна информация за други налични европейски финансови инструменти, заедно с ограничената култура за частно финансиране в стартиращи компании в България, са забавящ фактор в развитието на младите компании и поставят пред риск оцеляването им. Има нужда от създаване на устойчиви ангелски мрежи, както и повече специализирани програми за рисково финансиране, подобни на тази на UniCredit Bulbank. [[img:2867217]]
Изследването показа още съществената роля на коуъркингите и мрежите за достъпа до знание и персонал. 72% от участвалите в допитването набират служителите си от лични контакти, а конкурсите (pitching) и менторството са сочени от 63% като ключови фактори за развитието им. Това е още един аргумент за създаване на устойчиви връзки между хъбовете за дигитално знание и развитие на мрежата в национален мащаб – мисията, с която EDIT.bg се основа.
Не е изненада картината на демографията на стартиращия дигитален бизнес в България. Те в голяма степен преповтарят икономическата карта на страната ни. 94% от компаниите оперират в София и региона, а най-малко – в Северозападния район. Развитието на култура на споделена икономика на по-широка база в обществото ни е възможност за преодоляване на различията в регионите и стимулиране на националния пазар с директни ползи за увеличаване на БВП.
Голямата червена лампа в изследването е фактът, че едва 9% от иновативните дигитални компании виждат българските университетите като фактор за развитието им. Естеството на този бизнес има за своя естествена среда именно академичните центрове в развитите държави по света. Моделът, Силициевата долина, има за свой дом и основен катализатор Stanford University. Това е картината и в Англия, Германия, скандинавските държави, където средата за стартиращи бизнеси е най-зряла в Европа. България трудно ще успее да развие пълния потенциал за иновативна икономика, ако един от най-важните играчи в системата, университетите, не се превърнат в инкубатори за знанието на бъдещето, в лаборатория за експерименти и двигател на иновациите. Ограничено е отливът на студенти да се обяснява само с отварянето на европейските образователни пазари. Има нужда от спешна модернизация на курикулума за техническото и бизнес образование и мотивационни мерки за непрекъсната квалификация на преподавателите по най-високите образователни стандарти. Трябва да се осигури нормативна възможност за обмен и гост-преподавали за работа със студентите. Българи преподават в най-елитните университети на света. Със сигурност много от тях биха направили семестър или лятна програма, ако бъдат поканени. Частни инициативи като академиите на Teleric и SoftUni безспорно развиват модерното знание. Такива начинания не могат да заместят обаче ролята на университетите. Допълнителна задача е подготовката на учениците в предходните образователни нива според нуждите от знание на новото време.
Националното изследване Innovation Ship Digital показа също интересни резултати за развиваните технологии, бизнес модели и индустриите, в които работят българските дигитални компании.
Проучването е добра база за българските стартъпи да се съпоставят с другите в средата и да надградят потенциално по-слаби аспекти на бизнеса си. То дава системна картина за това къде се намира България днес в развитието на най-жизнеспособната част от икономиката ни и е добра база за утвърждаване на политики и системи за подкрепата й.
EDIT.bg ще продължи да работи за обединение и развитие на дигиталната екосистема в България, както и за преодоляване на основните предизвикателства пред стартиращите компании – недостиг на средства за растеж, липса на подходящи партньорства и знание за пазари, липса на целенасочена държавна политика за подкрепа.
Това е пътят на новото време – път, трасиран от създаващите новото знание. Път към iкономически просперитет и авторитет за България. Изследванeто Innovation Ship Bulgaria Digital е инициатива на EDIT.bg. Анализът е подготвен от MOVE.BG и Brain Workshop Institute.